kardosdrur/scandi-wiki huggingface dataset:
Davy Jones (Pirates of the Caribbean)

Davy Jones er en person i Pirates of the Caribbean-serien spillet af Bill Nighy.

Om Davy Jones 

Jones er hersker over de syv verdenshave og kaptajn på Den Flyvende Hollænder, det berygtede spøgelsesskib. Hvis man har en aftale med Davy Jones kan man ikke løbe fra den, og man er tvunget til at arbejde 100 år ombord på skibet. Alle besætningsmedlemmerne begynder efterhånden at ligne søuhyrer pga. forholdene på skibet. 
Jones er flere hundrede år gammel, og da han var yngre forelskede han sig i en barsk og utæmmelig kvinde. Smerten blev for stor for ham, da han ikke kunne få kvinden i sit liv, så derfor skar han sit hjerte ud og gemte det i en kiste. Kisten blev gemt på Isla Cruces og kendt som "død mands kiste". Den, der besidder hjertet i kisten, har magten til at få Davy Jones til at gøre lige, hvad man har lyst til. 

Hjertet blev i Pirates of the Caribbean: Dead Man's Chest stjålet af James Norrington og bragt til Cutler Beckett, som havde magten over Jones, indtil krigen mellem "The black Pearl" og "Den flyvende hollænder" finder sted i midten af malstrømmen, hvor Jones stikker sværdet i hjertet af Orlando Bloom (William Turner), men Johnny Depp (Jack Sparrow) løber hen og stikker kniven i Jones' hjerte med Orlando Blooms (William Turners) hånd.

Se også 
 Davy Jones' Jerngreb (Pirates of the Caribbean)
 Pirates of the Caribbean
 Jack Sparrow

Figurer fra Pirates of the Caribbean

ja:パイレーツ・オブ・カリビアンの登場人物#伝説の海賊
Rigsforsamlingen på Eidsvoll

Rigsforsamlingen på Eidsvoll fra 10. april til 20. maj 1814 var Norges grundlovgivende forsamling, der udarbejdede Norges Grundlov. Rigsforsamlingen blev indkaldt af statholderen, prins Christian Frederik.

Grundloven blev vedtaget den 16. maj. Dagen efter, den 17. maj 1814, blev den undertegnet, og arveprins Christian Frederik blev valgt til konge af Norge. Dagen fejres som Norges nationaldag.

Rigsforsamlingen fandt sted som et resultat af Freden i Kiel, hvor det blev besluttet, at Danmark skulle afstå Norge til kongen af Sverige. Norge gjorde imidlertid krav om selvstændighed, hvilket landet opnåede, men i en personalunion med Sverige fra 1814 til 1905.

Norges historie
Politiske valg i 1814
Politiske valg i Norge
DFB-Pokal

DFB-Pokal er en tysk fodboldturnering, der svarer til DBUs Landspokalturnering. I turneringen deltager 64 hold, alle klubber fra Bundesligaen (18) og 2. Bundesliga (18) er automatisk med i første runde. Derudover deltager de fire bedst placerede hold fra 3. Liga og 24 hold fra de lavere rækker, som har kvalificerede sig via forbundsturneringer i de 21 regionale forbund.

Den første turnering blev afholdt i 1934/1935 og blev vundet af FC Nürnberg. Med 15 sejre er det Bayern München, der har hjemført trofæet flest gange. Fra 1934-1943 hed turneringen Tschammer und Osten Pokal. Efter 2. verdenskrig skiftede den navn til det nuværende DFB-Pokal. 

I DDR spillede holdene i FDGB pokalturneringen. Efter genforeningen deltog 14 hold fra det tidligere DDR i 1991/92-sæsonen, de 10 hold som kvalicicerede sig til 1. og 2. Bundesliga, samt 4 hold der hblev fundet i en kvalificationsturnering.
Siden genforeningen er har to hold fra det tidligere DDR nåede finalen, Energie Cottbus i 1997 og 1. FC Union Berlin i 2001.

Finalen er siden 1985 blevet spillet på Det Olympiske Stadion i Berlin

Tidligere finaler

Flest mesterskaber

Eksterne henvisninger 

Fodbold i Tyskland
Etableret i 1934
Tue

Tue eller Thue er et olddansk drengenavn afledt af Thorbjørn, der igen kommer af gudenavnet Thor (torden) fra den nordiske mytologi og dyrenavnet bjørn. Ifølge Danmarks Statistik bærer 929 danskere navnet i 2007.

Kendte personer med navnet

Fornavn 
 Tue West, dansk sanger
 Tue Bjørn Thomsen, myrdet dansk IBC verdensmester i boksning
 Tue Abelskov, tv-reporter for DR

Efternavn 
 Jonas Thue, navnelægger til Bryggeriet Tuborg (Thuesborg) i Hellerup

Navnet anvendt i fiktion 
 Tue og kæresten Rikke bor på kvisten i tv-serien Huset på Christianshavn.
 Tue er hovedpersonen i Harald Kiddes roman Aage og Else.

Andre anvendelser 
 Tue bruges om en forhøjning i jorden. Heraf ordsproget: Liden tue kan vælte stort læs.
 Tue er et lokalområde i Darum Sogn, Esbjerg Kommune.
 Myretue er betegnelsen for myrernes bo. 

Drengenavne
Stig Ramsing

Stig Ramsing (født 29. februar 1948 på Frederiksberg) er en dansk skuespiller.

Karriere 
Han havde debut som skuespiller på Jomfru Ane Teatret i Aalborg 1970-71. Han var desuden manuskriptforfatter til bl.a. den danske film fra 1977, Side om side for rødt, som han også instruerede.

Debuterede som forfatter til tv-spillet 'tilløkke Herbert'(1974) med Otto Brandenburg i hovedrollen, der fik stor succes.

Filmografi 
 Frakken (1980)
 Kniven i hjertet (1981)
 Belladonna (1981)
 Hvor er Alice? (1981).

Eksterne henvisninger 
 

Skuespillere fra Danmark
Bernard Kouchner

Bernard Kouchner (født 1. november 1939) er en fransk læge og politiker. Han er medstifter af den humanitære organisation "Læger uden grænser", har været funktionær i FN og socialistisk medlem af Nationalforsamlingen. 18. maj 2007 blev han udnævnt til udenrigs- og europaminister i François Fillons regering.

Eksterne henvisninger 

Udenrigsministre fra Frankrig
Læger fra Frankrig
Franskmænd i 1900-tallet
Rudkøbingkredsen

Rudkøbingkredsen  var en valgkreds fra 1849 til 1918. I 1920-1970 var kredsen en opstillingskreds i Svendborg Amtskreds. Rudkøbingkredsen omfattede øerne Langeland og Strynø, der nu udgør Langeland Kommune. Kristen Helveg Petersen, der var folketingsmedlem for kredsen, blev i 1971 opstillet i den nye Svendborg-Langeland Kreds i Fyns Amtskreds, og han fortsatte som Langelands folketingsmedlem frem til 1975. Fra 2007 er området en del af Svendborgkredsen i Fyns Storkreds.

Rudkøbingkredsens folketingsmænd 1849-1918
1849-1866: redaktør I. A. Hansen, (bondeven).
1866: sognepræst F.R.C. Bülow (Venstre).
1866-1869: malermester P.E. Olsen (Venstre)   
1869-1872: borgmester H.C. Sager (Højre) 
1872-1880: redaktør Gottlieb Petersen (Venstre)
1880-1894: redaktør, dr. phil., senere finansminister Edvard Brandes, (Venstre, senere Radikale Venstre).  
 1894-1909: lærer Niels Guldbrandsen, (Venstre).   
 1909-1945: dr. phil., minister Peter R. Munch, (radikal).

Valgte repræsentanter fra Rudkøbingkredsen 1920-1968
(Listen er ikke fuldstændig, der kan have været valgt folketingsmedlemmer fra andre partier end Det Radikale Venstre).
 1909-1945: dr. phil., minister Peter R. Munch, (radikal).  
1945-1964: sekretær Aage Fogh, (radikal)). 
1964-1975: minister  K. Helveg Petersen, (radikal).

Folketingsvalgkredse 1920 til 1970
François Fillon

François Fillon (født 4. marts 1954 i Le Mans, Sarthe) er en fransk politiker. Han blev 17. maj 2007 af den nyvalgte præsident Nicolas Sarkozy udnævnt til premierminister. Han har tidligere haft andre ministerposter, været medlem af senatet og præsident for regionalrådet i Pays de la Loire.

Frankrigs premierministre
Miljøministre fra Frankrig
Præsidentkandidater fra Frankrig
Gaullister
Ghost Voo

Ghost Voo er en halvelektronisk duo startet i København i 1998, som har udgivet 2 plader på det Århusianske pladeselskab Morningside Records. Duoen består af Søren Voo (samples, trommer, beats, keyboard) og Miwer Voo (guitar, bas, Zither, Klockenspiel, mandolin, banjo, keyboard, sang)

Ghost Voo spiller en genre som er en blanding af electronica, postrock og alternativ rock med inspirationskilder i bl.a. Cluster, Neu, To Rococo Rot, Joy Division, New Order, Rolling Stones, Tarwater, Lali Puna, Kreidler, , Papa M, Velvet Underground, The Pastels, 18th Dye, Blondie, Kraftwerk, Piano Magic, Broadcast, Pram, osv.

Musikken er ofte bygget op over elektroniske beats med 2 uafhængige basspor der lægger en mere varm tone i lydbilledet. Musikken er også præget af mange stemningsmættede lyde der er med til at knække numrene lidt og tager dem lidt væk fra den mere almindelige mainstream radiovenlige popgenre.

Diskografi 
Ghost Voo, 2000
Greetings from Ghost Voo, 2001

Musikgrupper fra Danmark
Musikgrupper fra 1998
Analog og digital

Analog kommer fra græsk analogos med betydningen tilsvarende, lignende.

Bruges i jura (som f.eks. analoge tilfælde: tilsvarende tilfælde) og lægeligt (som f.eks. analoge medikamenter: tilsvarende medikamenter).

Bruges også om billedlig repræsentation (f.eks. tegning) i modsætning til symbolsk el. digital repræsentation. (f.eks. ord, tal).

Digital kommer af latin digitus, der betyder finger eller tå. Blandt læger vil en digital palpering sige at lægen med fingrene foretager en undersøgelse ved berøring/beføling af undersøgelsesstedet.

Tal eller at tælle (på fingre) er en betydningsændring. Det ses tydeligst i engelsk, hvor digit står for tal, ciffer, og digital betyder beskrevet med tal. I Danmark kom udtrykket i folkemunde med digitaluret i slutningen af 1970'erne, hvor klokkeslettet blev præsenteret med tal i stedet for med visere.

Digital har været brugt i forbindelse med beregninger siden 2. Verdenskrig. Den første brug af adjektivet digital i forbindelse med computere skete i april 1942, hvor George Stibitz (1904-1995), forsker hos Bell Labs, foreslog det i et notat til et møde i en afdeling af Office of Scientific Research and Development (OSRD), der havde til opgave at evaluere forskellige forslag til luftværnskontrol, der skulle bruges mod aksestyrkerne. Stibitz bemærkede, at forslagene faldt i to brede kategorier: analog og puls. I et notat skrevet efter mødet foreslog han, at udtrykket digital blev brugt i stedet for puls, da han mente, at sidstnævnte udtryk ikke var tilstrækkeligt beskrivende for karakteren af de involverede processer.

Inden for elektronikken udgør den digitale elektronik en af hovedgrenene. Den beskæftiger sig med logiske kredsløb, der arbejder i det binære talsystem. Den digitale elektronik dominerer ved sin hurtighed og ved sin høje grad af skalerbarhed, frem for den analoge elektroniksom måske kan vinde på sin højere nøjagtighed.

Med cd'en kom den digitale musik, hvor musikoptagelsens analoge luftbårne lydlige vibrationer er konverteret til talværdier, der er lagret på skiven som data.

Meget kommunikation er i dag digital: Ikke blot internettet og e-mail, men også telefonsystemet er på mange områder digitalt, hvor stemmen ikke overføres som vekselspændinger, men som digitalt kodede pulstog mellem telefon og central (digitale telefoner, ISDN m.m.) og centralerne imellem.

Se også 
 Analog elektronik
 Digitalisere
 AD-konverter
 DA-konverter

Signalbehandling
Datalogi
Matematik
Begrebspar
Elizabeth Swann

Elizabeth Swann er en fiktiv person i Pirates of the Caribbean-serien. Hun spilles af Keira Knightley.

Elizabeth Swann er datter af guvernør Weatherby Swann, og har siden sin barndom været fascineret af pirater. Da hun var 12 år mødte hun Will Turner, som blev angrebet af et sørøverskib og reddet af kommandør Norrington. Da hun opdagede pirat-medaljonen om Wills hals stjal hun i den i frygten for, at Will er en pirat. 

I filmene optræder Elizabeth som en moderne pige fra 1700-tallet, som kommer ud og oplever sit livs eventyr. I Pirates of the Caribbean: Den Sorte Forbandelse er hun er forlovet med James Norrington, men til sidst kommer hun sammen med Will, som hun elsker mere end Norrington. 
Hendes forhold til Jack Sparrow er meget skeptisk i starten, men i Pirates of the Caribbean: Død Mands Kiste bliver hun mistænkt af Will og Norrington for at være forelsket i Jack. Et bevis på dette er, at Jacks magiske kompas peger hen mod Jack når Elizabeth holder det. I slutningen af Død Mands Kiste kysser Elizabeth Jack, hvorefter hun lænker ham fast til The Black Pearl, som kort efter bliver tilintetgjort af Kraken. 

I Pirates of the Caribbean: Ved Verdens Ende er Elizabeth med til at hjælpe Jack ud fra sit fængsel i Davy Jones' Jerngreb. Hun vil kæmpe side om side med verdens sørøvere i kampen mod Davy Jones og Det Ostindiske Handelskompagni, som har for at udrydde alle pirater, dog før at hende, Jack og Will kan forene alle pirater, skal en pirat konge vælges, og Elizabeth bliver valgt da hun får en stemme mere end de andre, nemlig Jacks stemme. Hun bliver gift med Will Turner, som dog er blevet kaptain for den flyvende hollænder, efter Davy Jones død. De får dog et barn sammen inden.

Eksterne henvisninger 
 

Figurer fra Pirates of the Caribbean
Fiktive personer

ja:パイレーツ・オブ・カリビアンの登場人物#ブラックパール号
Davy Jones' Kiste (Pirates of the Caribbean)

Davy Jones' Kiste er et sted i Pirates of the Caribbean-serien, som ejes af Davy Jones. Den er baseret på legender fra gamle dage.

Davy Jones' Kiste i Pirates of the Caribbean 

Davy Jones' Kiste bliver nævnt i både Pirates of the Caribbean: Den Sorte Forbandelse, Pirates of the Caribbean: Død Mands Kiste og Pirates of the Caribbean: Ved Verdens Ende.

I Pirates of the Caribbean: Den Sorte Forbandelse bliver den nævnt af Will, da han truer Barbossa med at skyde sig selv. (Nævnt i den engelske version, men ikke i de danske undertekster)
I Pirates of the Caribbean: Død Mands Kiste bliver selve kisten nævnt af Bootstrap Bill Turner, da han konfronterer Jack med Davy Jones i starten af filmen. I slutningen af filmen bliver Jack slugt af Kraken, hvorefter han lander i Davy Jones Kiste.

Interviews med folkene bag filmen afslører, at jerngrebet tager form af den ting, man frygter eller hader mest i verden. Da Jack lander i Davy Jones Kiste, tager det form af en ørken. Jack elsker det åbne hav, så sand er det han hader mest.
Det er ikke nemt at komme ind i Davy Jones Kiste, bortset fra hvis man bliver slugt af Kraken. Den eneste anden måde er, at sejle til verdens ende og ned af et kæmpe vandfald, som fører direkte ned i Davy Jones Kiste. Det er dog ikke lige så let at komme ud igen. Dog kan mand sagtens komme ud igen hvis bare man løser gåden der står på et kort som kaptajn Hector Barbossa har. Det man skal gøre er at vende skibet på hovedet ved at løbe til den ene side af skibet til den anden.

Pirates of the Caribbean

en:Geography of Pirates of the Caribbean#Davy_Jones.27_Locker
Will Turner

Will Turner er en fiktiv person i Pirates of the Caribbean-serien. Han spilles af Orlando Bloom.

Fiktiv biografi 

Will Turner (William Turner Jr.) er søn af Bootstrap Bill Turner, en pirat og gammel ven af Jack Sparrow. Hans far forlod både ham og hans mor da han var lille, og sendte senere en medaljon af guld til Will. Medaljonen havde Bill stjålet fra Cortez' forbandede kiste, og havde sendt den til Will fordi han mente, at Barbossa og de andre på The Black Pearl havde fortjent at forblive forbandede. 
Efter sin mors død drog Will ud i verden for at finde sin far, som han ikke vidste var pirat. Undervejs blev hans skib angrebet, og han blev reddet af James Norrington og de andre på flådens skib. Her mødte han Elizabeth Swann, som stjal hans medaljon i frygten for, at Will var pirat.  Will kommer i lære som smed, og gennem alle årene holder han sin kærlighed til Elizabeth hemmelig.

I Pirates of the Caribbean: Den Sorte Forbandelse dukker Jack op i Port Royal. Will beder Jack om hjælp efter at Elizabeth er blevet kidnappet af Barbossa. Sammen lykkedes det dem at befrie Elizabeth, og da Jack til sidst skal hænges, hjælper Will ham. Will bliver forlovet med Elizabeth. Men meget venskab er der ikke mellem Jack og Will, da Will i Pirates of the Caribbean: Død Mands Kiste fortæller Cutler Beckett, at Jack er mere en bekendt end en ven. Will har aldrig brudt sig om pirater, men han endte selv med at blive en. Gennem hele anden del af serien viser Will stor mistillid til Jack, men alligevel er han villig til at hente ham tilbage fra de dødes rige. 

Figurer fra Pirates of the Caribbean

ja:パイレーツ・オブ・カリビアンの登場人物#ブラックパール号
Teatret Under System

Teatret Under System blev stiftet i juli 2006 af Sonja Kehler, Eva Ulvan Handberg og Vagn Groth.

Sonja Kehler er en fortolker af Bertolt Brecht og har i mange år undervist danske skuespillere på de danske teaterskoler, bl.a. Odense Teater.

Vagn Groth har tidlige været ansat ved Odin Teatret og blev her introduceret til forskningen i teaterteori og metode.

Eksterne henvisninger 
 Teatret Under System 

Teatre i Danmark
Antoine Bournonville

Antoine Bournonville (19. maj 1760 i Lyon – 11. januar 1843 på Fredensborg Slot) var en fransk-dansk balletdanser, koreograf og balletmester.

Han var far til balletmesteren og koreografen August Bournonville.

Biografi 
Antoine var sammen med sin tvillingebror Wilhelm Bournonville tredje og fjerde søn i en søskendeflok på fem. Forældrene var skuespilleren Amable Louis de Bournonville (1720 – ca.1782) og danserinde og skuespiller Jeanne Evrard (1728-1798). Da han var 9 år, begyndte han på undervisningen i Jean-Georges Noverres balletskole. Han optrådte herefter i Noverres balletter i blandt andet Paris, Wien og London. I 1782 blev han engageret til Den Kongelige Svenske Ballet i Stockholm og blev her indtil mordet på den svenske konge Gustav 3. i 1792. Under en gæsteoptræden i København blev han engageret som solodanser ved Den Kongelige Ballet.

Ægteskab og børn 
Antoine blev gift den 3. december 1792 med balletdanser og skuespiller Mariane Jensen (20. november 1767 i Mariager – 29. august 1797) med hvem han fik 3 børn:
 Gustafva Adelaide Augusta Bournonville (23. april 1793 i København- 6. marts 1831 i Stockholm)
 Emile-Conrad Anthon Bournonville (5. april 1795 – 1797 eller 1801)
 Anthon Bournonville (6. august 1797 i København – i Philadelphia)

Med sin husholderske Lovisa Sundberg fik han 4 børn. Parret giftede sig i 1816.
 Antoine Auguste Bournonville (1805-1879)
 Lovise Juliane Bournonville (1811 – ?)
 Theodor Anthon Bournonville (1815 – ?)
 Frederikke Wilhelmine Antoinette Bournonville (28. september 1817 – 1897)

Sammen med danser og skuespiller Karen Marie Olsen fik han 1 barn
Emil Anton Conrad Olsen (1806-).

Eksterne henvisninger 
 

Personer i den gustavianske periode
Balletdansere fra Danmark
Personer fra Lyon
Danskere i 1700-tallet
Danskere i 1800-tallet
Personer i Dansk Biografisk Leksikon
Det Kongelige Teaters balletmestre
Bernardo Bertolucci

{{Infoboks filminstruktør
|wikidata      = alle
|ingen_wikidata=
|navn          = Bernardo Bertolucci
|bgcolour      = 
|image         = Bernardo Bertolucci.jpg
|imagesize     = 
|caption       = 
|fulde navn    = 
|fødselsdato   = 
|fødselssted   = Parma, Italien
|dødsdato      = 
|dødssted      = Rom
|nationalitet  =  Italiensk
|andre navne   = 
|aktiveår      = 1962-nu
|partnertype   =
|partner       =
|kæreste       = 
|ægtefælle     = Adriana AstiClare Peploe (1990-nu)
|børn          = 
|forældre      = Attila Bertolucci og Ninetta Giovanardi
|bopæl         = 
|beskæftigelse = Filminstruktør, manuskriptforfatter
|hjemmeside    = 
|kendte insk   = Sidste tango i Paris, 1900, Den sidste kejser|oscarpriser   = Bedste instruktør og Bedste filmatisering (1988) for Den sidste kejser|tonypriser    = 
|goldenglobepriser = Bedste instruktør og Bedste manuskript (1988) for Den sidste kejser|baftapriser   = Bedste film (1989) for Den sidste kejser|cannespriser  =
|berlinalen    =
|cesarpriser   = Bedste udenlandske film (1988) for Den sidste kejser|goyapriser    = 
|afipriser     = 
|filmfarepriser= 
|olivierpriser = 
|geminipriser  = 
|grammypriser  =
|Screen Actors Guild =
|sundance      =
|bodilpriser  = Bedste europæiske film (1976) for 1900|robertpriser =
|andre priser =
}}
Bernardo Bertolucci (født 16. marts 1941, død 26. november 2018) var en italiensk forfatter og filminstruktør.
Blandt hans film kan fremhæves Sidste tango i Paris (1973), 1900 (1976), Den sidste kejser (1987) og Lille Buddha'' (1993).

Referencer

Eksterne henvisninger 

 

Personer fra Parma
Filminstruktører fra Italien
Oscar for bedste instruktør
Golden Globe for bedste instruktør
Italienere i 1900-tallet
Italienere i 2000-tallet
1900 (film)

1900 (it. Novecento) er en ca. 5 timer lang film fra 1976 af den italienske instruktør Bernardo Bertolucci.

Ideologisk inspireret af bl.a. den marxistiske teoretiker Antonio Gramsci skildrer filmen Italiens sociale, politiske og økonomiske udvikling i det 20. århundredes første halvdel. Vi følger de to hovedpersoner, Olmo og Alfredo, to drenge født samme dag og på det samme gods, den ene i en daglejerfamilie, den anden som sønnesøn af godsejeren.

Olmo og Alfredo som voksne spilles af Gérard Depardieu hhv. Robert de Niro. I andre store roller ses bl.a. Burt Lancaster og Donald Sutherland.

Medvirkende 
 Robert De Niro
 Gérard Depardieu
 Dominique Sanda
 Donald Sutherland
 Burt Lancaster
 Francesca Bertini
 Laura Betti
 Werner Bruhns
 Stefania Casini
 Sterling Hayden
 Anna Henkel
 Ellen Schwiers
 Alida Valli
 Romolo Valli
 Stephania Sandrelli

Eksterne henvisninger 
 

Italienske film fra 1976
Film instrueret af Bernardo Bertolucci
Bodilprisen for bedste ikke-amerikanske film
Dramafilm fra Italien
Romantiske film
Otto-kredsproces

En Otto-kredsproces er en termodynamisk kredsproces opkaldt efter konstruktøren Nikolaus August Otto (1832-1891). Kredsprocessen anvendes i Ottomotoren.
Otto-kredsprocessen udgøres af 4 termodynamiske processer:
 1 – 2 : adiabatisk proces – kompression, brug af mekanisk arbejde – gasblandingen er typisk en luft/benzin-blanding.
 2 – 3 : isochor proces – varmetilførsel, brug af kemisk energi (hurtig forbrænding).
 3 – 4 : adiabatisk proces – ekspansion, udvikling af mekanisk arbejde – forbrændingsprodukterne udvider sig og trykker dermed stempel nedad.
 4 – 1 : isochor proces – varmefraførsel – (4) varme forbrændingsprodukter slippes ud i atmosfæren. (1) kølig luft suges ind fra jordens atmosfære.

Hvis kredsprocessen laves med intern forbrændning (hyppigst) er det en åben kredsproces, da kølig luft suges ind fra jordens atmosfære og varme forbrændningsprodukter slippes ud her igen.

Termodynamiske kredsprocesser
Giftige pattedyr

Giftige pattedyr er en gruppe dyr af klassen pattedyr, der producerer giftstoffer, som de bruger til at forsvare sig med eller dræbe/uskadeliggøre bytte.

Giftige dyr
Sukkerløn

Sukkerløn (Acer saccharum), også skrevet Sukker-Løn, er et stort, løvfældende træ med en tæt krone. Træets blade bliver farvet gyldne til orangerøde om efteråret, men det er mest på grund af den sukkerholdige saft, at træet er blevet verdenskendt. Af saften indkoger man nemlig den noksom omtalte "Ahornsirup" (mere korrekt: lønnesirup).

Beskrivelse 
Sukkerløn er et stort, løvfældende træ med en tæt, oval til rundagtig krone. Barken er først grønligt brun til brun og glat. Senere bliver den gråbrun, og gamle grene og stammen kan få en trævlet, afskallende grå bark.

Knopperne er modsatte, spidse og brune. Bladene er 3-5 lappede med små grundlapper, afrundede indskæringer og hel, men tandet rand. Oversiden er græsgrøn med hvidlige ribber, mens undersiden er lysegrøn. Høstfarven er gyldent orange til varmt orange.

Blomstringen sker før løvspring, gerne i april. Blomsterne er gulgrønne, meget langstilkede og sidder samlet i løse klaser. Frugterne er vingede spaltefrugter.

Rodnettet er højtliggende og tæt forgrenet med mange finrødder.

Højde x bredde og årlig tilvækst: 20 x 12 m (30 x 27 cm/år). Disse mål kan fx anvendes, når arten udplantes.

Hjemsted 
Træet er udbredt i det nordøstlige Nordamerika – både nord og syd for USA's og Canadas fælles grænse. Her findes det på veldrænet lerjord med et pH mellem 5,5 og 7,3.

På kalkholdige skråninger i den nordlige del af Appalacherne, dvs. fra Vermont og New Hampshire og sydpå til Virginia og West Virginia findes blandede løvskove, hvor arten vokser sammen med bl.a. Giftsumak, amerikansk aralie, amerikansk avnbøg, amerikansk blærenød, amerikansk bøg, amerikansk humlebøg, amerikansk lind, bitter hickory, blodurt, butbladet frynsebregne, canadisk hasselurt, Eurybia divaricata (en art af asters, tidligere kendt som Aster divaricatus), grå valnød, gulbirk, hvid druemunke, hvidask, klatrevildvin, purpurtreblad, rosenbrombær, rødeg, scottradeløv og virginsk troldnød

Anvendelse 
Af saften fra sukkerløn udvindes den såkaldte ahornsirup.

Note 

Træer
Biplanter
Nytteplanter
Løn